ACTUALIZARE 9.40. Sunt descinderi şi la Direcţia de Permise Auto, şapte poliţişti fiind acuzaţi de luare de mită.

Anul acesta, cel puţin 100 de permise ar fi fost obţinute ilegal, fără ca posesorii lor să fi avut dreptul să conducă.

Cel puţin 70 de persoane vor fi audiate la Parchetul Curţii de Apel Bucureşti şi la sediul DGA. Unii sunt chemaţi în calitate de suspect, iar alţii ca martori.

Instructorii şcolilor de şoferi respective ar fi încălcat legea prin eliberarea frauduloasă a permiselor de conducere.

Respectiv, persoanele vizate nu ar fi susţinut examenele legale, dar ar fi obţinut documentul, cu sprijinul instructorilor şi al unor poliţişti.

Sunt audieri la Parchetul Curţii de Apel Bucureşti.